Третата световна война ще започне на 13 май, предрече екстрасенс
Третата световна война ще започне на 13-и май тази година. Това предрече екстрасенсът Хорасио Вийегас, който правилно позна, че Доналд Тръмп ще нападне Сирия, пише в. „Дейли мирър“, цитиран от БТА. Вийегас се е самопровъзгласил за „вестоносец на Бога“ Още през 2015 г. той е пророкувал, че Доналд Тръмп ще бъде новият президент на САЩ. Според неговото предсказание милиардерът, „крал на илюминатите“, ще вкара света в Трета световна война. Това щяло да се случи на 13 май тази година, когато се навършват 100 години от първата появата в Португалия на Света Богородица от Фатима на 13 май 1917 година. Според екстрасенса, тогава майката на Христос предупредила, че ако Русия не бъде върната към вярата, Бог ще използва страната, за да причини много беди по света. Оттук Вийегас прави извода, че Третата световна война ще започне един век по-късно, на 13 май, и ще приключи на 13 октомври 2017 г.